Dôvodová správa

Projekt „Kultúrno – spoločenské centrum KVP“ rieši komplexnú rekonštrukciu interiéru priestorov nachádzajúcich sa na poschodí v budove OC IV, Cottbuská 36 v Košiciach, ktoré momentálne slúžia ako jediný krytý kultúrny priestor pre spoločenské a kultúrne podujatia organizované mestskou časťou pre širšiu verejnosť. Tento priestor zároveň slúži ako Denné centrum pre kultúrne aktivity našich seniorov.

Vlastníkom budovy je mesto Košice, mestská časť ju má zverenú do správy.

Projekt v celkovej predpokladanej hodnote 400.000 eur bez DPH  počíta s komplexnou rekonštrukciou interiéru vrátane vnútorných priečok, stropov, toaliet, kuchyne, elektriky, vody, vzduchotechniky a interiérového vybavenia. Výsledkom projektu bude zvýšenie kvality poskytovaných služieb v oblasti kultúry pre našich obyvateľov, seniorov a širokú verejnosť, zlepšenie úrovne hygienických štandardov, materiálno - technické vybavenie slúžiace na zabezpečenie ochrany zdravia v boji proti COVID-19.

Stav prípravy a spracovanie PD :

Realizačný projekt v procese ukončovacích prác.

Spracovala:

Ing. Jana Timková,

právne oddelenie