**Mládežnícky parlament**

**Dôvodová správa**

Mestské zastupiteľstvo v Košiciach uznesením z XXIV. zasadnutia Mestského zastupiteľstva v Košiciach, zo dňa 1. júla 2021, číslo: 734 pod bodom Starostlivosť o mládež a možnosť zriadenia mládežníckeho parlamentu mestskými časťami (návrh na doplnenie Štatútu mesta Košice) schválilo zriadenie mládežníckych parlamentov pre mestské časti v Košiciach, pričom zloženie, spôsob ustanovenia a úlohy mládežníckeho parlamentu si určí každá mestská časť.

Vychádzajúc z novely zákona č. 282/2008 Z. z. o podpore práce s mládežou, § 6a Mládežnícky parlament, z príkladov mládežníckych parlamentov z miest na Slovensku a v zahraniční a z odborných štúdií je vznik mládežníckeho parlamentu perspektívny krok pre Mestskú časť Košice – Sídlisko KVP s cieľom zapojenia mládeže do činností v prospech svojho okolia a zároveň ich smerovania k zodpovednosti a občianskej angažovanosti.

V Košiciach, dňa 25.08.2021

Spracoval:

Mgr. Marián Horenský, PhD.

poslanec Miestneho zastupiteľstva

Mestskej časti Košice – Sídlisko KVP