Dôvodová správa

Miestne zastupiteľstvo Mestskej časti Košice – Sídlisko KVP uznesením č. 182 prijatým na XV. rokovaní dňa 16.07.2020 zobralo na vedomie spracovaný koncepčný materiál s názvom „Využívanie verejných priestorov pre majiteľov psov“, ako podklad pre spracovanie všeobecne záväzného nariadenia mestskej časti, ktorým sa upravujú niektoré podmienky držania psov.

Predkladaný návrh Všeobecne záväzného nariadenia č. 18/2021,ktorým sa upravujú niektoré podmienky držania psov, bol spracovaný v súlade s aktuálne platnou právnou úpravou t. j. zákonom č. 282/2002 Z.z., ktorým sa upravujú niektoré podmienky držania psov v znení neskorších predpisov, Štatútom mesta Košice a so zapracovaním zonácie navrhnutej v materiáli „Využívanie verejných priestorov pre majiteľov psov“.

V zmysle § 6 ods. 3 zákona SNR č. 369/1990 Zb. o obecnom zriadení v znení neskorších predpisov je návrh všeobecne záväzného nariadenia zverejnený vyvesením na úradnej tabuli a webovej stránke mestskej časti v lehote najmenej 15 dní pred rokovaním miestneho zastupiteľstva.

Na prijatie nariadenia je potrebný súhlas 3/5 väčšiny prítomných poslancov (§ 12 ods. 7 zákona SNR č. 369/1990 Zb. o obecnom zriadení v znení neskorších predpisov).

Prijatím tohto nariadenia sa ruší Všeobecne záväzné nariadenie č. 18/2002, ktorým sa upravujú niektoré podmienky držania psov, účinné od 30.10.2002 v znení 1. zmeny účinnej od 12.03.2005, 2. zmeny účinnej od 18.09.2009, 3. zmeny účinnej od 14.09.2010 a Príloha k VZN č. 18/2002.

Spracovala : JUDr. Lenka Čechová Pisarčíková

právne oddelenie